Kedves PrimaVera Models!

Nem tudom, hogy egymást keressük e, ugyanis én a járvány miatt elvesztett munkahelyem és fizetésem pótlása gyanánt jelentkezem most Önökhöz, így főleg munkalehetőségként tekintek erre a lehetőségre,s nem tervezek nagy modell karriert. :)

Tapasztalatom 23 éves vénség létemre minimális, mint láthatják, főleg egy kreatív-fotós ismerősöm hobbi modellje voltam. Projektjeinkhez a ruhákat/sminket/hajat is én készítettem. :)

Amennyiben látnak bennem fantáziát, úgy érzik, tudnánk együtt dolgozni, úgy előre el szeretném mondani, hogy sem vetkőzős, sem pedig fehérneműs jellegű projektekben nem szeretnék részt venni, valamint olyanokban sem, amik nagyobb utazással, több napos távolléttel járnának. De cserébe bevállalok bármi olyan extrém jellegű dolgot, mint az őszi bányatavas fürdést, a februári szeles időjárást, vagy éppen hóban fetrengést közel sem nagykabátban stb...

Remélem felkeltettem az érdeklődésüket, és úgy látják, lenne helyem a modelljeik között!

Kívánom a legjobbakat!
Üdvözlettel,
Angéla